Geskryf deur Gielie Loubser on 22 Oktober 2012. Posted in Positiewe Ouerskap - Kommunikasie	Een van die gebiede waar die wêreld die heel meeste vordering gemaak het die afgelope 40 jaar is die gebied van kommunikasie. Reeds van die laat 19de eeu probeer ons kommunikeer met toestelle en die ontdekking van "wireless" toestelle wat jy saam met jou kon rondry! Nou het alles net onherroepelik verander. Onbetaalbare selfoon oproepe en 85c smsse (snaaks dis nog steeds 85c al vir meer as 10jaar!) is later vervang met internet gebaseerde kommunikasie programme soos Mix-it en later BBM en WhatsApp and still counting … Ook die Facebook en Twitter-era help ons in kontak bly en voorsien aaneenlopende kommunikasie. En tog… Ons weet nie meer hoe om te kommunikeer nie. Ouers vertel dat hulle nie meer weet hoe om met hulle kinders kontak te maak nie. Hulle stuur ook nou maar 'n WhatsApp! Lees meer... Lewer kommentaar Trefslae: 348
Geskryf deur Alta Marais on 31 Januarie 2010. Posted in Positiewe Ouerskap - Kommunikasie	Ons kyk na die pad om te volg as ons waardes wil vestig:
Doeltreffende kommunikasie → positiewe verhoudings → Veilige ruimte vir vestiging van waardes
Kinders se grootste klagte oor ouers is: "Hulle luister nie na wat ons sê nie". Ouers se reaksie: "Dit is nie waar nie". Om ons einddoel te bereik, begin ons dus heel voor, by kommunikasie. Klaarblyklik is ouers van mening dat hulle wel luister, terwyl hulle kinders dit anders beleef. Wat kan ouers doen om hulle kinders te oortuig dat hulle luister?
Hier volg wenke van 'n aantal ouers:
Lees meer... Lewer kommentaar Trefslae: 2516
Geskryf deur Alta Marais on 25 Januarie 2010. Posted in Positiewe Ouerskap - Kommunikasie	Frederick Marais vertel in die boekie "Familie is 'n Werkwoord" hoe hy as jong predikant gedink het hy het 'n roeping om gesinne te leer om weg te doen met die stelsel waar pa en ma die gesag is wat die besluite namens die gesin neem, en dit kinders se taak is om gehoorsaam te wees. In plek daarvan sou hy hulle leer om as gesin 'n deelnemende benadering te hê. Hy het gedink hy sou gesinne kon leer dat as pa, ma en kinders saam besluite neem, dit met hulle goed sal gaan. Vrugtelose gesprek ná vrugtelose gesprek het hom aan die dink gesit. Hy het agtergekom dat hy nie op die regte spoor was nie, maar waarin die antwoord lê, kon hy nie uitmaak nie. Op 'n dag het die lig deurgebreek en hy het vir homself gesê: "Jou "stupid"!, die antwoord lê opgesluit in verhoudings. Waar daar gesonde verhoudings tussen ouers en kinders is, sal dit vir hulle moontlik wees om saam besluite te neem en sal dit moontlik wees om waardes te vestig. Dit bring ons weer waar ons verlede week afgesluit het: Die waarheid is dat jy nie jou kind of enigiemand anders op enige manier kan beïnvloed om op 'n verantwoordelike manier sekere waardes te beoefen as julle nie 'n positiewe verhouding het nie. Stephen Covey skryf in sy boek "7 Habits of Highly Effective Families" die volgende: "One of the biggest mistakes people make is trying to teach (or influence or warn or discipline) before they have the relationship to sustain it".
As goeie verhoudings 'n voorvereiste is vir die oordra van waardes, wat doen ons om daarby uit te kom? Die slegte nuus is dat daar nie 'n kortpad is nie. Die goeie nuus is dat dit vir almal van ons is moontlik is. Bygesê, dit is harde werk. Dit sal boonop soms nodig wees dat ons van ou, gevestigde sienings afstand doen, om nuwe gesindhede en vaardighede te ontwikkel.
Lees meer... Lewer kommentaar Trefslae: 1347
Lees meer... Lewer kommentaar Trefslae: 2240
Geskryf deur Alta Marais on 24 Julie 2009. Posted in Positiewe Ouerskap - Kommunikasie	Ek vra verskoning dat die blog deur so 'n lang "winterslaap" is, maar ons is weer aan die gang. Baie dankie Jampie, vir jou gereelde deelname, jou waardevolle insette en dat jy POSPAR daar in die noorde aan die gang hou.
Amanda bely dat haar dogter se emosionele reaksies en onbillike aantygings haar soms onkant vang. Hulle gesin het saam besluit om te spaar om oorsee te gaan. Almal is baie opgewonde daaroor. Toe gebeur dit dat 'n groep maats Gerda nooi om saam met hulle te gaan vakansie hou - elkeen sou verantwoordelik wees vir eie kostes, nogal 'n aansienlike bedrag. Toe sy daaraan herinner word dat hulle spaar om oorsee te gaan, het sy uitgevaar dat hulle as gesin nooit lekker goed saam doen nie en dat sy in elk geval nie weet of sy nog hoegenaamd wil oorsee gaan nie. Dit is toe dat Ma haar POSPAR benadering oorboord gooi en haar laat verlei om ingesleep te word in 'n emosionele redenasie wat tot niks goeds gelei het nie.
Lees meer... Lewer kommentaar Trefslae: 2705
12»Einde	KIX lesse	Hier is 'n seleksie van lesse uit die Touleiertjies van die afgelope paar jare.	In die voetspore van Jesus	In Jesus se voetspore plakkaat in kleur.pdf